32003R2339
L 346/29
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2339/2003 НА КОМИСИЯТА
от 30 декември 2003 година
за изменение на Регламент (ЕИО) № 3149/92 за установяване на подробни правила за снабдяването с храна от интервенционни складове в полза на най-нуждаещите се лица в Общността
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 3730/87 на Съвета от 10 декември 1987 г. за определяне на общи правила за снабдяването с храна от интервенционни складове на определени организации и за нейното разпределение сред най-нуждаещите се лица в Общността (1) и по-специално член 6 от него,
като има предвид, че:
(1)
Член 4 от Регламент (ЕИО) № 3149/92 на Комисията (2) определя подробни правила за покани за участие в търг по отношение на организирането на доставки в държавите-членки, участващи в мярката на Общността.
(2)
Продуктите, отпуснати съгласно годишния план, които се изтеглят от интервенционните запаси, могат да бъдат предадени в непроменено състояние, или по-често да бъдат преработени за производството на храна, или да бъдат изтеглени за заплащане на производството на храни, мобилизирани на пазара на Общността. В последния случай, продуктите в интервенционните запаси, които могат да се изтеглят за заплащане на производството на зърнени и млечни продукти, следва да бъдат уточнени.
(3)
За да се отговори по-ефективно на потребностите на благотворителните организации и да се разшири гамата доставяни хранителни продукти, следва да се уточнят продуктите от интервенционните запаси, които могат да се инкорпорират в други продукти за целите на производството на храни. Въпреки това, в такива случаи, за всеки готов продукт, продуктите от интервенционните запаси трябва да съставляват минимум 50 % от нетното тегло на хранителния продукт, който се доставя.
(4)
Регламент (ЕИО) № 3149/92 трябва следователно подходящо да бъде изменен.
(5)
Мерките, предвидени в настоящия регламент, са в съответствие със становището на заинтересованите управителни комитети,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 3149/92 се изменя, както следва:
1.
Член 4 се изменя, както следва:
а)
параграф 2, буква а) се изменя, както следва:
i)
следният текст се добавя в първата алинея:
„Продуктът, който се доставя, е или продуктът, изтеглен от интервенционните запаси в непроменено състояние, или след пакетиране и/или преработка, или продукт, мобилизиран на пазара чрез изтеглянето на продукт от интервенционните запаси за заплащането на доставката.“;
ii)
следната алинея се добавя след втората алинея:
„В случая, посочен в третото тире от втората алинея, когато доставката включва зърнени култури или зърнени продукти, в поканата за участие в търг се уточнява, че продуктът, който се изтегля, е специална зърнена култура, държана от интервенционна агенция. Когато доставката включва млечни продукти, в поканата за участие в търг се уточнява кой продукт, масло или мляко на прах, трябва да се изтегли от запасите, държани от интервенционна агенция, в зависимост от запасите, държани от тази агенция.“
б)
добавя се следният параграф 2а:
„2а. Продукти от интервенция могат да бъдат включени в или добавени към други продукти, мобилизирани на пазара за производството на храни, които да се доставят за целите на изпълнението на плана. В такива случаи, продуктите от интервенционните запаси трябва да съставляват минимум 50 % от нетното тегло на хранителния продукт, които се доставя.
За целите на прилагането на първата алинея, в поканата за участие в търг ясно се посочва, че продуктите от интервенционните запаси трябва да съставляват поне 50 % от нетното тегло на хранителния продукт, които се доставя.“;
2.
Следното тире се добавя в първата алинея от член 9:
„-
поканите за участие в търг са в съответствие с член 4 и доставките се извършват в съответствие с разпоредбите на настоящия регламент.“
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 30 декември 2003 година.